Izdarīt Centrālās finanšu un līgumu aģentūras kā sadarbības iestādes 2016.gada 4.aprīļa darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību”2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projektu iesniegumu atlases nolikumā (turpmāk – projektu iesniegumu atlases nolikums) šādus grozījumus:

1. izteikt 16.punktu šādā redakcijā:

“Centrālā finanšu un līgumu aģentūra kā sadarbības iestāde (turpmāk – sadarbības iestāde) sagatavo un projekta iesniedzējam nosūta uzaicinājumu iesniegt projekta iesniegumu pēc projekta apraksta saskaņošanas ar Vides aizsardzības un reģionālās attīstības ministriju kā valsts informācijas un komunikācijas tehnoloģiju pārvaldības organizāciju”;

1. papildināt projektu iesniegumu atlases nolikumu ar 34.1.un 34.2.apakšpunktu šādā redakcijā:

“34.1. atbilstoši MK noteikumu 13.2.apakšpunktam projekta iesniedzējs var pretendēt uz ERAF finansējuma saņemšanu, ja projekta iesniegumā norādītais projekts atbilst Ministru kabineta rīkojumā, ar ko apstiprināta informācijas un komunikācijas tehnoloģiju mērķarhitektūra, noteiktajam un nepārsniedz minētajam projektam paredzētās maksimālās projekta kopējās attiecināmās izmaksas, līdz ar to sadarbības iestāde lēmumu par projekta iesnieguma apstiprināšanu, apstiprināšanu ar nosacījumu vai noraidīšanu pieņem pēc tam, kad projekta apraksts ir apstiprināts Ministru kabinetā.

34.2. ja no sadarbības iestādes un projekta iesniedzēja neatkarīgu apstākļu dēļ projekta apraksts Ministru kabinetā netiek apstiprināts 3 mēnešu laikā no projekta iesnieguma iesniegšanas datuma, sadarbības iestāde atbilstoši Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 29.panta 2.daļai var pagarināt lēmuma par projekta iesnieguma apstiprināšanu, apstiprināšanu ar nosacījumu vai noraidīšanu pieņemšanas laiku uz laiku, ne ilgāku par sešiem mēnešiem no projektu iesniegumu iesniegšanas beigu datuma”.